C 334/160
BG
Официален вестник на Европейския съюз
1.9.2022 г.
се увеличи капацитетът на мрежата, необходим за пренос на енергия от възобновяеми източници от производст­ вените обекти към обектите на потребление.
Изграждането на мрежов капацитет е особено важно, като се има предвид, че ограниченията на капацитета на електроенергийната мрежа продължиха да нарастват през 2021 г., което доведе до забавяне на изпълнението на проектите за енергия от възобновяеми източници.
Административните процедури за изграждането на капацитет за енергия от възобновяеми източници биха могли да бъдат опростени допълнително.
Препоръчва се инвестициите в нова инфраструктура и мрежи, свързани с природния газ, да бъдат съобразени с бъдещето, когато това е възможно, за да се улесни тяхната дългосрочна устойчивост чрез бъдеща промяна на предназначението им за устойчиви горива.
Освен това повишаването на енергийната ефективност предоставя разходно ефективна възможност за допълнително намаляване на въглеродните емисии и зависимостта от изкопаеми горива, включително от вноса от Русия.
По-специално има възможност за подобрения в строителството по отношение на санирането на сгради и въвеждането на термопомпи и централно отопление, както и чрез елек­ трификацията и осигуряването на чиста енергия за енергоемките отрасли.
За постигането на съответствие с целите „Подготвени за цел 55“ в Нидерландия ще е необходима още по-голяма амбиция по отношение на намаляването на емисиите на парникови газове, увеличаването на енергията от възобновяеми източници и повишаването на енергийната ефективност.
(26)
Допълнителните инвестиции в транспортната инфраструктура биха могли да спомогнат за премахването на учас­ тъците с недостатъчен капацитет и да подкрепят устойчивата мобилност.
Железопътната и пътната инфраструктура са претоварени.
Нидерландската железопътна мрежа е най-широко използваната в Европа.
Нидерландия внедрява Европейската система за управление на железопътното движение, за подкрепи увеличаването на капацитета в своята железопътна мрежа.
През 2019 г. последиците от задръствания по пътищата, макар и малко под средните за Съюза, бяха оценени на 4 % от годишния БВП на Нидерландия.
Инвестициите в инфраструктура за устойчива мобилност могат да окажат положително въздействие върху единния пазар, като се има предвид значението на нидерландските транспортни центрове (пристанището в Ротердам, летище Схипхол), и да намалят допълнително силната зависимост на страната от нефта (38 % от енергийния микс през 2020 г.).
(27)
Прекомерните отлагания на азот вредят на околната среда и възпрепятстват строителните и селскостопанските дейности.
Излишъкът на азот е четири пъти по-голям от средния за Съюза, а емисиите на амоняк на хектар са най-големите в Европа.
Отлагането на азот е твърде голямо за постигане на целите, свързани с биологичното разнообразие, засяга качеството на водите и води до превишаване от страна на Нидерландия на праговете, определени в Директива 91/676/ЕИО (20) (Директивата за нитратите).
След решение на Държавния съвет от 2019 г. нидерландското правителство трябва да предприеме действия за намаляване на азотните отлагания в зоните по „Натура 2000“.
За да се намалят още повече отлаганията на азот, е необходим преход към устойчиво селско стопанство, за което са необходими значителни инвестиции.
На селското стопанство се дължат 45 % от азотните отлагания, по-конкретно поради интензивното животновъдство.
Тази държава членка е следователно с найвисока гъстота на селскостопански животни в Съюза.
(28)
Въпреки че ускоряването на прехода към неутралност по отношение на климата и премахването на изкопаемите горива ще доведе до значителни разходи за преструктуриране в няколко сектора, Нидерландия може да използва Механизма за справедлив преход в контекста на политиката на сближаване, за да смекчи социално-икономическото въздействие на прехода в най-засегнатите региони.
Освен това Нидерландия може да използва Европейския социален фонд плюс, създаден с Регламент (ЕС) 2021/1057 на Европейския парламент и на Съвета (21), за да подобри възможностите за заетост и да засили социалното сближаване.
(29)
С оглед на оценката на Комисията Съветът разгледа програмата за стабилност за 2022 г., като становището му (22) е изразено в препоръка 1.
(30)
С оглед на тясната взаимообвързаност между икономиките на държавите членки от еврозоната и колективния им принос за функционирането на Икономическия и паричен съюз Съветът препоръча на държавите членки от еврозоната да предприемат действия, за да изпълнят препоръките, съдържащи се в препоръката от 2022 г. относно икономическата политика на еврозоната.
За Нидерландия това е отразено по-специално в препоръки 1 и 3.
(31)
С оглед на задълбочения преглед и оценката, направени от Комисията, Съветът разгледа програмата за стабилност за 2022 г.
Неговите препоръки по член 6 от Регламент (ЕС) No 1176/2011 са отразени в препоръки 1—4.
Препоръка 1 ще допринесе и за изпълнението на препоръката от 2022 г. относно еврозоната, по-специално на първата препоръка относно еврозоната.
Посочените в препоръки 1 и 4 фискални и други политики спомагат, наред с другото, за преодоляването на дисбалансите, свързани с големия излишък по текущата сметка.
Политиките, посочени в препоръка 1, също спомагат за преодоляването на дисбалансите, свързани с големия частен дълг,
(20) Директива 91/676/ЕИО на Съвета от 12 декември 1991 г. за опазване на водите от замърсяване с нитрати от селскостопански източници (ОВ L 375, 31.12.1991 г., стр. 1).
(21) Регламент (ЕС) 2021/1057 на Европейския парламент и на Съвета от 24 юни 2021 г. за създаване на Европейския социален фонд плюс (ЕСФ+) и за отмяна на Регламент (ЕС) No 1296/2013 (ОВ L 231, 30.6.2021 г., стр. 21).
(22) Съгласно член 5, параграф 2 от Регламент (ЕО) No 1466/97.